ଭୁବନେଶ୍ୱର, ଡିସେମ୍ବର ୧୧(ଲୋକାଲ ୱାୟାର): ଖୁବ୍ ଶୀଘ୍ର ପୁରୀ ବେଳାଭୂମିରେ ପର୍ଯ୍ୟଟକଙ୍କୁ ମିଳିବ ପାରାସେଲିଂ ଓ ପାରା ମୋଟରିଂର ମଜା । ଏଥିପାଇଁ ସମସ୍ତ ପ୍ରକାର ଆନୁସଙ୍ଗିକ ପରୀକ୍ଷା ସରିଛି ।
କରୋନା ପରବର୍ତ୍ତୀ ସମୟରେ ଦେଶୀୟ ପର୍ଯ୍ୟଟକଙ୍କୁ ଆକୃଷ୍ଟ କରିବା ପାଇଁ ରାଜ୍ୟ ପର୍ଯ୍ୟଟନ ବିଭାଗ ନୂଆ କରି ଜଳକ୍ରୀଡ଼ା ସାଙ୍ଗକୁ ଦୁଃସାହସିକ କ୍ରୀଡ଼ାକୁ ଲୋକାଭିମୁଖୀ କରିବାକୁ ଅଣ୍ଟା ଭିଡ଼ିଛି ।
ଇକୋ ରିଟ୍ରିଟ୍ ଶେଷ ହେବା ପରେ ଏହି ବ୍ୟବସ୍ଥା ଲାଗୁ ହେବ । ରାଜ୍ୟ ପର୍ଯ୍ୟଟନ ବିଭାଗ ଓ ଡୁନିମା ଇଞ୍ଜିନିୟର୍ସ ଆଣ୍ଡ ଡାଇଭିଂ ଏଣ୍ଟରପ୍ରାଇଜେସ୍ ପ୍ରାଇଭେଟ୍ ଲିମିଟେଡ ମଧ୍ୟରେ ଏନେଇ ଚୁକ୍ତି ସରିଛି ।
ସେଥିପାଇଁ ୬୦ ଲକ୍ଷ ଟଙ୍କା ବ୍ୟୟରେ ଗୋଆରୁ ଏକ ପାରାସେଲିଂ ବୋଟ୍ କିଣା ସରିଛି । ଏହାସହ ଆସନ୍ତା ଦିନରେ ପୁରୀ ବେଳାଭୂମିରେ ପାରାମୋଟରିଂ ଭଳି ଜଳକ୍ରୀଡା ପାଇଁ ମଧ୍ୟ ଯୋଜନା କରାଯାଉଛି ।
ଏ ବାବଦରେ ଡୁନିମା ଇଞ୍ଜିନିୟର୍ସ ଆଣ୍ଡ ଡାଇଭିଂ ଏଣ୍ଟରପ୍ରାଇଜେସ୍ ପ୍ରାଇଭେଟ୍ ଲିମିଟେଡର ଅପରେସନ୍ ମ୍ୟାନେଜର ସାତ୍ୟକି ବୋଷ କହିଛନ୍ତି ଓଡ଼ିଶାରେ ଜଳକ୍ରୀଡା ପାଇଁ ପର୍ଯ୍ୟାପ୍ତ ସୁଯୋଗ ରହିଛି ।
ଫେବ୍ରୁଆରୀରୁ ପୁରୀ ବେଳାଭୂମିରେ ଆରମ୍ଭ ହେବ ପାରାସେଲିଂ ଓ ପାରାମୋଟରିଂ ଭଳି କ୍ରୀଡା । ଏଥିପାଇଁ ଜଣପିଛା ୧୫୦୦ରୁ ୨୦୦୦ ଟଙ୍କା ଦାମ୍ ରଖାଯାଇଛି ।
ଜଣେ ବୋଟରୁ ଥାଇ ପାରାସେଲିଂ କରିବା ସହ ବୋଟରେ ଓହ୍ଲାଇବାର ମଜା ନେବ । ସମୁଦ୍ର ବେଳାଭୂମିରୁ ୩ କିଲୋମିଟର ଭିତରେ ଚାଲିବ ଏହି ଜଳକ୍ରୀଡା ।
ହାଇଡ୍ରୋଲିକ୍ ୱିଙ୍ଗ ମାଧ୍ୟମରେ ଜଣେ ଆକାଶରେ ପାରାସେଲିଂ କରିବା ସହ ଅଳ୍ପ କିଛି ସମୟ ପାଇଁ ସମୁଦ୍ର ପାଣିରେ ଭିଜିବାର ମଜା ବି ନେଇ ପାରିବ ।
ସେହିପରି ପ୍ରସ୍ତାବିତ ପାରାମୋଟରିଂରେ ଜଣେ ଗଭୀର ସମୁଦ୍ର ଭିତରେ ପାରାକ୍ଲାଇଡିଂ କରିବାର ସୁଯୋଗ ପାଇ ପାରିବ ।
ବେଳାଭୂମିରେ ପର୍ଯ୍ୟଟକଙ୍କ ପାଇଁ ପାରାସେଲିଂ ଓ ପାରା ମୋଟରିଂ ଭଳି ଜଳକ୍ରୀଡ଼ାର ବ୍ୟବସ୍ଥା କରାଯିବାକୁ ଯୋଜନା କରାଯାଇଥିବା ବେଳେ ସମସ୍ତ ପ୍ରକାର ସୁରକ୍ଷା ବ୍ୟବସ୍ଥା ମଧ୍ୟ ଗ୍ରହଣ କରାଯାଉଛି ।
ପର୍ଯ୍ୟଟକଙ୍କ ପାଇଁ ଲାଇଭ୍ ଜ୍ୟାକେଟ୍, ସାର୍ଟିଫାଏଡ ରୋପ୍, ପାରାଚୁଟ୍, ହାର୍ନେଷ୍ଟ ସହ ନ୍ୟାସନାଲ୍ ଇନଷ୍ଟିଚୁ୍ୟଟ୍ ଅଫ୍ ସ୍ପୋର୍ଟସ୍ ଦ୍ୱାରା ସ୍ୱୀକୃତିପ୍ରାପ୍ତ ଅପରେଟରମାନଙ୍କୁ ଏହି କାମରେ ନିୟୋଜିତ କରାଯାଉଛି ।
ମିଳିଥିବା ସୂଚନା ଅନୁସାରେ ରାଜ୍ୟ ପର୍ଯ୍ୟଟନ ବିଭାଗ ପକ୍ଷରୁ ବର୍ତ୍ତମାନ ଗୋପାଳପୁର ଓ ବରକୁଳରେ ଜଳକ୍ରୀଡ଼ାର ସୁବିଧା ମିଳୁଛି ।
ବର୍ତ୍ତମାନ ପର୍ଯ୍ୟଟକଙ୍କୁ ଜେଟ୍ ସ୍କି, ବାନାନା ରାଇଡ, ସ୍ପିଡ ବୋଟ, ବମ୍ପୋର ରାଇଡ ଆଦିର ବ୍ୟବସ୍ଥା କରାଯାଇଛି ।
ବାନାନା ରାଇଡ ଓ ବମ୍ପର ରାଇଡ ପାଇଁ ପର୍ଯ୍ୟଟକଙ୍କୁ ୨୦୦ ଟଙ୍କା ଦେବାକୁ ପଡ଼ୁଥିବା ବେଳେ ସ୍ପିଡ୍ ବୋଟ ପାଇଁ ୩୦୦ ଓ ଜେଟ୍ ସ୍କି ପାଇଁ ୫୦୦ ଟଙ୍କା ଦେବାକୁ ପଡ଼ୁଛି ।
ରାଜ୍ୟ ପର୍ଯ୍ୟଟନ ବିଭାଗ ପକ୍ଷରୁ ଆଗକୁ ବୋଟ ପାରାସେଲିଂ ଓ ପାରା ମୋଟରିଂ ବୋଟର ବ୍ୟବସ୍ଥା କରାଯିବା ଜଳକ୍ରୀଡ଼ା ପର୍ଯ୍ୟଟନ ଦିଗରେ ନୂଆ ସମ୍ଭାବନା ସୃଷ୍ଟି କରିବ ବୋଲି ପର୍ଯ୍ୟଟନ ବିଭାଗର ବରିଷ୍ଠ ଟୁର୍ ଅପରେଟର ରତିକାନ୍ତ ପଟ୍ଟନାୟକ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
